રફાળેશ્વર મહાદેવ મંદિરના પુજારી ચેતનભારતી ગોસ્વામીના જણાવ્યા અનુસાર લોકવાયીકા એવી છે કે પાંડવોએ અજ્ઞાતવાસ દરમિયાન આ સ્થળે મુકામ કર્યો હતો અને પાંડુરાજાનું પિતૃ તર્પણ પણ કર્યું હોય આ મંદિર અને કુંડ ૫૦૦૦ વર્ષ પૌરાણિક હોય તેવી માન્યતા લોકોમાં છે જેથી આ મંદિરનું વિશેષ મહત્વ રહેલું છે અને દર વર્ષે શ્રાવણ માસમાં અમાસના દિવસે માત્ર મોરબી જ નહિ પરંતુ સૌરાષ્ટ્રભરમાંથી લોકો અહી પિતૃ તર્પણ માટે આવે છે અને મહાદેવને શીશ ઝુકાવે છે આજે પિતૃ તર્પણ માટે પધારેલા ભક્ત જણાવે છે કે મોરબી નજીકના પ્રાચીન મંદિરે તેઓ દર વર્ષે પિતૃ તર્પણ માટે આવે છે પીપળાને પાણી રેડીને તેમજ મહાદેવને શીશ ઝુકાવીને તેઓ પિતૃ તર્પણ કરે છે તે ઉપરાંત અહી શ્રાવણ માસના અમાસ નિમિતે મેલો પણ ભરાય છે જેનો પરિવાર સાથે લાભ તેઓ લે છે